สวัสดีค่ะ ตอนนี้เราหยุดยาคุมมา3เดือนแล้ว ประจำเดือนยังไม่มาแบบแปลกๆอยู่เลยค่ะ เรามีอะไรกับแฟนครั้งล่าสุด 10 มีนาค่ะ แล้วเดือนนั้นยังกินยาคุมอยู่ เราหยุดยาคุมเดือนเมษาค่ะ แล้วเดือนเมษาก็มีประจำเดือนปกติ พอมาเดือนพฤษภา,มิถุนา,กรกฎา ประจำเดือนก็ไม่มาตามเวลาค่ะ เราไม่มั่นใจว่าที่ออกมาใช่ประจำเดือนหรือไม่ เดือนแรกๆที่ไม่มี เหมือนจะมีสีน้ำตาลแห้งๆออกมาค่ะ ส่วนเดือนนี้มีแค่ตกขาวก่อนช่วงประจำเดือนควรมาค่ะ แต่ยังไม่มีประจำเดือนเลย อธิบายให้ฟังหน่อยได้ไหมคะ ว่าต้องทำยังไง อาการนี้เป็นยังไงค่ะ
สวัสดีค่ะ หลังการหยุดใช้ยาคุมกำเนิดนั้น โดยปกติจะกลับมามีการตกไข่และมีรอบเดือนได้ตามปกติภายในประมาณ 1-3 เดือนค่ะหากหลังจากหยุดยามีอาการผิดปกติใดๆ เช่นเลือดออกผิดปกติทางช่องคลอดมาก ประจำเดือนยังมาไม่สม่ำเสมอ อาจจะมีสาเหตุอื่นๆที่ทำให้เกิดได้เช่น มีความผิดปกติใดๆที่รังไข่หรือมดลูก เช่นถุงน้ำหลายใบในรังไข่ ฮอร์โมนจากรังไข่ไม่สมดุล หรือถ้าหลังหยุดยาคุมไปแล้ว มีเพศสัมพันธ์ไม่ป้องกัน ก็อาจจะมีการตั้งครรภ์ แล้วมีเลือดออกจากภาวะแทรกซ้อนของการตั้งครรภ์ได้แนะนำการไปพบแพทย์เพื่อตรวจหาสาเหตุที่แน่ชัดต่อไป เบื้องต้นยังไม่ซื้อยาปรับฮอร์โมนใดๆมาใช้เองค่ะ